Paul Sauer Bridge in Bitou Platteland, Wes-Kaap
Adres: Bitou Platteland
Geskep: Woensdag 18 April 2012 ; Laas opgedateer: Woensdag 14 November 2018 ‘Knysna-brande se oorsprong moet spoedig bepaal word’ | Maroela Media
Die oorsaak van die vernietigende brande in en om die Knysna-gebied moet dringend ondersoek word en die bevinding moet so spoedig moontlik aan die publiek bekend gemaak word, sê dr. Pieter Groenewald, leier van die VF Plus.
Groenewald sê dit is veral nodig gesien in die lig van berigte dat ŉ ingenieur, dr. Wallace Vosloo en sy buurman, Anton du Plessis, beweer hulle het ŉ tyd gelede reeds ŉ smeulende brand in die omgewing gerapporteer by die brandweerhoof op Sedgefield, Wayne Sternsdorf, maar dat daar nie opgetree is om dit te blus nie.
“In ŉ woudagtige gebied soos daardie is dit uiters onverantwoordelik en nalatig om ŉ smeulende brand nie dadelik te blus nie, en antwoorde moet hierop verskaf word,” het Groenewald bygevoeg.
“Die polisie moet ook ondersoek doen na die moontlikheid van brandstigting, aangesien verskeie brande binne ŉ kort tydperk ontstaan het vanaf George tot in Port Elizabeth. Dit is verdag dat brande so kort na mekaar oor so ŉ groot gebied kon ontstaan. Die ondersoek moet in samewerking met die Eden-distriksmunisipaliteit gedoen word.”
Groenewald het gesê dit help nie die polisie doen nou ŉ ondersoek na die verspreiding van vals- of fopnuus op sosiale media nie. “Daar moet eerder ondersoek ingestel word na die moontlikheid of daar wel enige misdaad soos brandstigting was, en die feite moet aan die publiek bekend gemaak word. Verlede jaar het daar ook verskeie brande op ŉ soortgelyke wyse oor ŉ groot gebied binne ŉ kort tydsbestek in die omgewing van die Kaapse Skiereiland ontstaan en daar is toe ook verskeie beweringe van brandstigting gemaak.
“Die VF Plus het die polisie toe ook gevra om die beweringe en die oorsprong van die brande te ondersoek en terug te rapporteer, maar tot op hede is nog geen antwoorde daaroor ontvang nie, en die VF Plus versoek opnuut dat die bevinding van dié ondersoek bekend gemaak word.
“Die publiek kan nie kwalik geneem word indien misdadigheid wel ŉ element is in die oorsaak van die brande nie, en daarom moet antwoorde spoedig verskaf word,” het hy bygevoeg.
Gewoonlik waai wind in een rigting. Ek verstaan nie hoe die vure in alle rigtings vanaf Knysna
Suid en Noord kon versprei nie.
‘ n Baie geldige versoek van Dr. Groenewald. Dis so belangrik dat die oorsprong hiervan bepaal word, maar die traagheid waarmee hierdie ondersoeke uitgevoer word is kommerwekkend, om nie eers re praat van die terugvoerig en rapportering nie. Is die mense werklik so stoksienig om dit nie in te sien nie, of kyk hulle dit mis met opset? “Druk hierdie opdrag asb deur Dr. Groenewald, jy is die regte persoon daarvoor!”
… en eerste met hulp is die dept van binnelandse sake om mense wat perongeluk-aspris hul dokumente in die brande vergeet het met nuwe SA-burgerskap te voorsien. En weer brand ‘n skool af… En die stadsraad van Knysna lyk na ‘n lig-in-die-broek spul met ‘n waarnemende vername amptenaar. Watertekorte staar die dorp ook in die gesig. Wat het geword van die ontsoutingsaanleg? Die DA moet hul sokkies optrek en die blou kammetjie in die kous weggooi…
Ek stem dat ñ indringende ondersoek gedoen word. Sou brandstigting plaasvind, moet die sterkste moontlike strafregtelike klagtes teen daardie persone ingestel word. Dis moord en sabotasie.
Stem saam. Dit moet dringend onder soek word.